|  |  |
| --- | --- |
|  | REPUBLIKA HRVATSKA  ZAGREBAČKA ŽUPANIJA  GRAD SVETI IVAN ZELINA  Upravni odjel za gospodarstvo, stambeno-komunalne djelatnosti i zaštitu okoliša |
| hr)zg-zelina |

Na temelju čl. 96. Zakona o prostornom uređenju („Narodne novine“ broj 153/13, 65/17, 114/18 i 39/19) i Zaključka Gradonačelnika Grada Sv. Ivana Zeline KLASA: 350-02/17-01/01, UR.BROJ: 238/30-02/24-19-50, Upravni odjel za gospodarstvo, stambeno-komunalne djelatnosti i zaštitu okoliša Grada Sv. Ivana Zeline, u svojstvu nositelja izrade prostornih planova na području Grada Sv. Ivana Zeline objavljuje:

**JAVNU RASPRAVU**

**o Prijedlogu Urbanističkog plana uređenja naselja Sveti Ivan Zelina i Biškupec Zelinski**

1. Javna rasprava započet će **11. studenog** **2019.** godine i završit će **11. prosinca 2019.** godine.
2. Javni uvid u Prijedlog Urbanističkog plana uređenja naselja Sveti Ivan Zelina i Biškupec Zelinski održat će se u Gradskoj vijećnici Grada Svetog Ivana Zeline na Trgu Ante Starčevića 12 u Sv. Ivanu Zelini **od 11. studenog 2019.** godine do **11. prosinca 2019.** godine**, radnim danom od 7 do 15 sati**. Na javnom uvidu bit će izloženi tekstualni i grafički dijelovi Urbanističkog plana uređenja naselja Sveti Ivan Zelina i Biškupec Zelinski.
3. Javno izlaganje Prijedloga Urbanističkog plana uređenja naselja Sveti Ivan Zelina i Biškupec Zelinski u postupku javne rasprave održat će se dana **28. studenog 2019.** godine u **11,00 sati** u **Gradskoj vijećnici Grada Svetog Ivana Zeline** na Trgu Ante Starčevića 12 u Sv. Ivanu Zelini (prizemlje - desno).
4. Prijedlozi i primjedbe na izloženi Prijedlog Urbanističkog plana uređenja naselja Sveti Ivan Zelina i Biškupec Zelinski mogu se davati na sljedeći način:
5. u pisanom obliku zaključno s danom **11. prosinca 2019.** godine,
6. upisom u knjigu primjedbi na mjestu javnog uvida u postupku javne rasprave tj. zaključno sa danom **11. prosinca 2019.** godine do **15,00** sati,
7. davanjem primjedbe u Zapisnik o javnom izlaganju u postupku javne rasprave dana **28. studenog 2019.** godine s početkom u **11,00** sati.
8. Prijedlozi i primjedbe koje nisu čitko napisane, te potpisane imenom i prezimenom uz adresu podnositelja, neće se uzeti u obzir u pripremi Izvješća o javnoj raspravi.
9. Objava Javne rasprave izvršit će se u dnevnom tisku, te na mrežnim stranicama Ministarstva graditeljstva i prostornog uređenja i Grada Svetog Ivana Zeline.

Pozivaju se svi zainteresirani da sudjeluju u javnoj raspravi.

KLASA: 350-02/17-01/01

UR.BROJ: 238/30-03/24-19-51